คนไทยยังมีความสุขได้บ้าง! “ปาจรีย์” หัวใจแกร่งชนะเพลย์ออฟ คว้าแชมป์ LPGA แรกสำเร็จ
“โปรเมียว” หรือ ปาจรีย์ อนันต์นฤการ หัวใจแกร่งชนะเพลย์ออฟ คว้าแชมป์ LPGA แรกสำเร็จ ชิงเงินรางวัลกว่า 36 ลบ.
“โปรเมียว” หรือ ปาจรีย์ อนันต์นฤการ หัวใจแกร่งชนะเพลย์ออฟ คว้าแชมป์ LPGA แรกสำเร็จ ชิงเงินรางวัลกว่า 36 ลบ.
2 ส.ค. 2564

ผู้สื่อข่าวรายงานว่า วานนี้ (1 ส.ค. 64) การแข่งขันกีฬากอล์ฟ “ไอเอสพีเอส ฮันดา เวิลด์ อินวิเตชั่นแนล” รายการร่วมของแอลพีจีเอทัวร์, เลดีส์ ยูโรเปียนทัวร์ และ ยูโรเปียนทัวร์ ที่ไอร์แลนด์เหนือ ชิงเงินรางวัล 1.1 ล้านดอลลาร์สหรัฐฯ หรือประมาณ 36.3 ล้านบาท ซึ่งเป็นการแข่งขันรอบสุดท้าย
โดยผลปรากฏว่า “โปรเมียว” ปาจรีย์ อนันต์นฤการ สามารถทำเพิ่ม 3 อันเดอร์พาร์ สกอร์รวม 16 อันเดอร์พาร์เท่ากับ เอ็มมา ทัลลีย์ โปรสาวอเมริกัน ต้องดวลเพลย์ออฟตัดสินแชมป์ โดยในที่สุด “โปรเมียว” เป็นฝ่ายชนะในการดวลเพลย์ออฟหลุม 2 (ที่หลุม 18) คว้าแชมป์มาครองได้สำเร็จ
ทั้งนี้จากการคว้าแชมป์ดังกล่าว ส่งผลให้ “โปรเมียว “ถือเป็นนักกอล์ฟไทยคนที่ 5 ที่ได้แชมป์ในแอลพีจีเอทัวร์ต่อจาก เอรียา จุฑานุกาล, โมรียา จุฑานุกาล, ธิฎาภา สุวัณณะปุระ และ ปภังกร ธวัชธนกิจ
ส่วนผลงานนักกอล์ฟไทย คนอื่นๆ ”โปรจีน” อาฒยา ฐิติกุล สกอร์รวม 13 อันเดอร์พาร์ จบอันดับ 4, “โปรแจน” วิชาณี มีชัย 11 อันเดอร์พาร์ อันดับ 8 ร่วม และ “โปรแหวน” พรอนงค์ เพชรล้ำ 6 อันเดอร์พาร์ อันดับ 30 ร่วม